**ตารางรวบรวมความคิดเห็นต่อร่างพระราชบัญญัติการเดินอากาศ (ฉบับที่..) พ.ศ. ....**

**(เพื่อส่งเสริมการผลิตอากาศยานและส่วนประกอบสำคัญของอากาศยาน รวมถึงการซ่อมบำรุงอากาศยาน)**

**ประเด็น :** การยกเว้นมิให้นำบทบัญญัติเรื่องทุนและอำนาจการบริหารกิจการซึ่งจะต้องเป็นของผู้มีสัญชาติไทย

มาใช้บังคับแก่คุณสมบัติและลักษณะของผู้ขอรับใบอนุญาตผลิตอากาศยานผู้ขอรับใบอนุญาตผลิต

ส่วนประกอบสำคัญของอากาศยาน และผู้ขอรับใบรับรองหน่วยซ่อมประเภทที่หนึ่งสำหรับการผลิตอากาศยานที่มีมวลวิ่งขึ้นสูงสุดตั้งแต่ห้าพันเจ็ดร้อยกิโลกรัมขึ้นไป สำหรับผู้ที่ได้รับการส่งเสริมการลงทุนมีความเหมาะสมหรือไม่ อย่างไร

ผลปรากฏว่า ประชาชนร่วมแสดงความคิดเห็นโดยสรุปได้ ดังต่อไปนี้

| **ลำดับ** | **ความคิดเห็น** | **เหตุผลประกอบ/ข้อเสนอเพื่อการแก้ไข** |
| --- | --- | --- |
| ๑. | 🗷 มีความเหมาะสม🞎 ไม่เหมาะสม | จะทำให้ประเทศไทยของเรามีการลงทุนเกี่ยวกับอากาศยานมากขึ้นและเกิดการจ้างงานมากขึ้นและมีการนำนวัตกรรมที่ทันสมัยเข้ามาใช้ในการผลิตในโรงงานอุตสาหกรรมมากขึ้น และประเทศของเราจะพัฒนาไปในยุค 4.0 เพื่อพัฒนาบุคลากรของประเทศ ให้มีความสามารถด้านอากาศยานมากขึ้น |
| ๒. | 🗷 มีความเหมาะสม🞎 ไม่เหมาะสม | เพราะเป็นธุรกิจที่น่าสนใจที่ต้องใช้เทคโนโลยีที่ทันสมัยเข้ามาใช้ ทำให้ประเทศไทยมีการพัฒนามากยิ่งขึ้น และอาจดึงดูดนักลงทุนใหม่ๆ เข้ามา และเกิดการจ้างงาน |
| ๓. | 🗷 มีความเหมาะสม🞎 ไม่เหมาะสม | การยกเลิกหรือผ่อนผันบทบัญญัติเรื่องทุนและอำนาจการบริหารกิจการในส่วนของอุตสาหกรรมการผลิตส่วนประกอบอากาศยาน จะเป็นการเพิ่มความสามารถในการแข่งขันกับนานาประเทศได้ เนื่องด้วยองค์ความรู้ในด้านชิ้นส่วนอากาศยานนั้นยังเป็นสิ่งที่ประเทศไทยยังมีความต้องการอยู่มาก การลงทุนจากต่างประเทศจึงส่งผลดีทั้งในด้านการจ้างงานและความรู้เฉพาะทางมากยิ่งขึ้น**ข้อเสนอหลักการ**: การผ่อนผันหรือยกเลิกบทบัญญัติในส่วนนี้ เช่น การปรับสัดส่วนให้ผู้ถือหุ้นต่างชาติสามารถถือหุ้นได้มากกว่า 49% แต่ไม่เกินสัดส่วนที่ทางหน่วยงานว่าเหมาะสม เป็นการเพิ่มความน่าสนใจในการมาลงทุนของต่างชาติ และการจัดสรรพื้นที่ให้มีสิทธิประโยชน์ทางด้านภาษีเกี่ยวกับการบินเพื่อเพิ่มข้อได้เปรียบในการแข่งขันกับนานาประเทศ |
| ๔. | 🗷 มีความเหมาะสม🞎 ไม่เหมาะสม | เนื่องจากจะได้เป็นการเพิ่มความสนใจให้ชาวต่างชาติมาลงทุนในไทยมากขึ้น โดยที่ไม่ต้องกลัวจะเสียผลประโยชน์ทางธุรกิจ ประเทศไทยจะได้มีประชากรที่มีความรู้ความสามารถในการผลิตชิ้นส่วนอากาศยานมากขึ้น  |
| ๕. | 🗷 มีความเหมาะสม🞎 ไม่เหมาะสม | เนื่องจากอุตสาหกรรมการบินยังอยู่ในช่วงเริ่มต้นที่ต้องการความรู้ ประสบการณ์และเทคโนโลยีจากต่างชาติ เพื่อขยายอุตสาหกรรมในช่วงนี้ ดังนั้น การอนุญาตให้บริษัทต่างชาติสามารถเข้ามาดำเนินกิจการได้จะเป็นการส่งเสริมและพัฒนาอุตสาหกรรมในระยะยาวซึ่งประเทศไทยจะได้ประโยชน์มากกว่า |
| ๖. | 🗷 มีความเหมาะสม🞎 ไม่เหมาะสม | ผู้ที่มีสัญชาติไทยยังมีการลงทุนในอุตสาหกรรมอากาศยานน้อยจะส่งผลให้การจ้างงานในประเทศลดน้อยลงซึ่งมีผลกระทบไปยังหลายส่วน  |
| ๗. | 🗷 มีความเหมาะสม🞎 ไม่เหมาะสม | เพราะเนื่องจากเทคโนโลยี เครื่องจักร และรวมทั้งอุปกรณ์อำนวยความสะดวกที่นำเข้ามาใช้ในการผลิตชิ้นส่วนเครื่องบินนั้นมีมาตรฐานที่สูงและ มีความปลอดภัยสูง เพราะฉะนั้น พนักงาน รวมทั้งบุคลากรในประเทศไทยที่ทำงานเกี่ยวกับทางด้านนี้จะได้รับความรู้ ความสามารถ และความเข้าใจในการผลิตประกอบชิ้นส่วนเครื่องบิน และส่งต่อความรู้ความสามารถต่อคนรุ่นหลัง เกิดการจ้างงานเพิ่มมากขึ้น  |
| ๘. | 🗷 มีความเหมาะสม🞎 ไม่เหมาะสม | ประเทศไทยจะได้ผลประโยชน์ในระยะยาวมากกว่า เนื่องจากอาจมีการลงทุนใหม่ๆ เกี่ยวกับธุรกิจการบิน เปิดโอกาสเพราะเทคโนโลยีใหม่ ๆ จากต่างชาติ เพื่อที่ชาติเราจะได้พัฒนา**ข้อเสนอหลักการ**: ***การลงทุนอาจเป็นต่างชาติ 100% ได้ แต่คนทำงานต้องเป็นคนไทยอย่างน้อย 90%*** |
| ๙. | 🗷 มีความเหมาะสม🞎 ไม่เหมาะสม | เห็นด้วยกับการแก้ไข การส่งเสริมการลงทุนเป็นการเปิดโอกาสให้กับประเทศในเรื่องของความรู้ทักษะทางด้านเทคโนโลยีระดับสูงที่จะสามารถนำไปต่อยอดได้ในอนาคต ส่งเสริมการจ้างงานของกลุ่มคนในประเทศเมื่อมีการลงทุนในประเทศมากขึ้น หากจำกัดการลงทุน ไม่เพียงแต่จะไม่เกิดการลงทุนขึ้นในประเทศ แต่ประเทศก็จะขาดโอกาสเรื่องของการพัฒนาทางด้านเทคโนโลยีด้วยเช่นกัน  |
| ๑๐. | 🗷 มีความเหมาะสม🞎 ไม่เหมาะสม | เนื่องจากการที่จะผลักดันให้ประเทศไทยเป็นประเทศอุตสาหกรรมการผลิตอากาศยานจะต้องใช้เทคโนโลยีและการสนับสนุนการลงทุนของต่างประเทศ ซึ่งผมเป็นคนหนึ่งที่อยากจะเห็นการผลิตอากาศยานที่ทำเองในประเทศไทย เพราะส่วนประกอบสำคัญของอากาศยานหลายส่วนที่ผลิตขึ้นที่ประเทศไทย ความสามารถของคนไทย แต่ต้องส่งไปประกอบที่ต่างประเทศและสายการบินไทยก็ซื้อเครื่องจากต่างประเทศ ซึ่งถ้าทำให้ประเทศไทยสามารถผลิตอากาศยานได้เองก็จะเป็นการดี  |
| ๑๑. | 🗷 มีความเหมาะสม🞎 ไม่เหมาะสม | มีความเหมาะสมอย่างยิ่ง กฎหมายนี้เป็นการกีดกัน ไม่ให้บริษัทใหญ่ ๆ อย่าง Rolls Royce, MTU, GE, P&W สามารถเปิดโรงงานผลิตชิ้นส่วนที่สำคัญในประเทศไทยได้ ซึ่งแตกต่างจากประเทศจีนและมาเลเซีย ซึ่งไม่กีดกัน แถมส่งเสริมอีกด้วย ทำให้ทุกวันนี้จีนสามารถนำเทคโนโลยีที่เรียนรู้ไปสร้างเครื่องบินและเครื่องยนต์ได้เอง |
| ๑๒. | 🗷 มีความเหมาะสม🞎 ไม่เหมาะสม | การแก้ พ.ร.บ. ข้อนี้จะเป็นการช่วยส่งเสริมอุตสาหกรรมการบินในประเทศไทย ซึ่งจะเป็นการเปิดตลาดแรงงานไทยให้มีการเพิ่มงานจากบริษัทยักษ์ใหญ่ด้านการผลิตเครื่องยนต์ เข้ามาเปิดในประเทศไทย โดยแรงงานไทยยังสามารถได้รับการเรียนรู้เทคโนโลยีใหม่ ๆ จากบริษัทต่างชาติได้อีกด้วย  |
| ๑๓. | 🗷 มีความเหมาะสม🞎 ไม่เหมาะสม | เนื่องจากการผลิตอากาศยานหรือชิ้นส่วนอากาศยาน จำเป็นต้องใช้เงินลงทุนสูง และต้องมีความรู้เฉพาะทาง รวมถึงประสบการณ์ในการผลิต ซึ่งประเทศไทยยังใหม่ในเรื่องนี้อยู่ การเปิดโอกาสให้ต่างชาติเข้ามาลงทุน จะทำให้วิศวกรและผู้สนใจจะลงทุนด้านนี้ในประเทศไทยได้รับความรู้ใหม่ๆ จากต่างประเทศ ซึ่งจะทำให้ไทยสามารถเป็นผู้นำด้านอากาศยานได้ในอนาคต  |
| ๑๔. | 🗷 มีความเหมาะสม🞎 ไม่เหมาะสม | เพื่อเปิดโอกาสให้ประเทศได้ก้าวหน้าในด้านอุตสาหกรรม ในส่วนของอากาศยานและส่งผลให้เศรษฐกิจของประเทศดีขึ้น เนื่องจากมีนักลงทุนเข้ามาลงทุนในประเทศไทยมากขึ้น |
| ๑๕. | 🞎 มีความเหมาะสม🗷 ไม่เหมาะสม | ไม่มีข้อความระบุข้อดีข้อเสียของการเปลี่ยนแปลง**ข้อเสนอหลักการ**: ***เพิ่มคำว่า การผลิตนั้นไม่ส่งผลกระทบทางด้านสิ่งแวดล้อมและความปลอดภัยของพื้นที่และการผลิตนั้นสามารถพัฒนาความสามารถและความรู้ของคนในชาติได้จริง***  |
| ๑๖. | 🗷 มีความเหมาะสม🞎 ไม่เหมาะสม | เนื่องจากจะเป็นการเปิดโอกาสให้บริษัทต่างชาติที่ผลิตชั้นส่วนอากาศยาน เช่น Rolls Royce, GE, Pratt and Whitney เข้ามาลงทุนในประเทศมากขึ้น ซึ่งจะเป็นการส่งเสริมให้เกิดการจ้างงานในประเทศ และวิศวกรไทยจะได้รู้จักเทคโนโลยีการผลิตชิ้นส่วนอากาศยานขั้นสูงอีกด้วย ซึ่งความรู้ที่ได้จะสามารถต่อยอดไปยังการพัฒนาวิศวกรไทยได้ในอนาคต |